Държавен вестник, бр. 48, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  48
ки за дейности по трансплантации на органи, 
тъкани и клетки в съответствие с утвърдените 
медицински стандарти се събира такса 500 лв.
Чл. 3. За издаване на разрешение за дейност 
на тъканна банка се събира такса 500 лв.
Чл. 4. За издаване на удостоверение на ле­
чебно заведение за съответствие с медицинския 
стандарт по асистирана репродукция се събира 
такса 500 лв.
Чл. 5. За издаване на заверено копие от 
документ по чл. 1 – 4 се събира такса 10 лв.
Чл. 6. За издаване на допълнителен ек­
земпляр на документ по чл. 1 – 4 се събира 
такса 10 лв.
Чл. 7. Таксите по тарифата се събират 
при предявяване на искането за издаване на 
документ. 
Чл. 8. При прекратяване на започнала 
процедура внесената такса не се възстановява. 
Заключителна разпоредба
Параграф единствен. Тарифата се приема 
на основание чл. 11, ал. 6 от Закона за транс­
плантация на органи, тъкани и клетки и чл. 4, 
буква „о“ от Закона за държавните такси.
7494
ПОСТАНОВЛЕНИЕ № 167
ОТ 17 ЮНИ 2011 Г.
за приемане на Наредба за определяне на реда 
за изплащане от държавата на присъдена 
издръжка
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за опре­
деляне на реда за изплащане от държавата на 
присъдена издръжка. 
Заключителни разпоредби
§ 1. Отменя сe Наредбата за реда за изпла­
щане от държавата на присъдена издръжка, 
приета с Постановление № 226 на Министерския 
съвет от 2009 г. (ДВ, бр. 77 от 2009 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
НАРЕДБА 
за определяне на реда за изплащане от дър­
жавата на присъдена издръжка
Чл. 1. С наредбата се определя редът за из­
плащане от държавата на присъдена издръжка.
Чл. 2. (1) Държавата изплаща присъдената 
на ненавършил пълнолетие български граж­
данин издръжка, когато по изпълнителното 
дело се установи, че длъжникът няма доходи 
и не притежава имущество, върху които да се 
насочи принудителното изпълнение.
(2) Издръжката се изплаща чрез общината 
по постоянния адрес на взискателя по изпълни­
телното дело след установяване на обстоятел­
ствата по чл. 152, ал. 2 от Семейния кодекс с 
констативен протокол на съдебния изпълнител.
Чл. 3. (1) Издръжката се изплаща в размер, 
определен в съдебното решение, но не повече 
от максималния размер за присъдена издръжка, 
определян ежегодно със закона за държавния 
бюджет на Република България. 
(2) Изплатените суми за издръжка са за 
сметка на длъжника.
Чл. 4. (1) Въз основа на писмено искане на 
взискателя съдебният изпълнител извършва ця­
лостно проучване на доходите и имущественото 
състояние на длъжника. При установяване на 
обстоятелствата по чл. 152, ал. 2 от Семейния 
кодекс съдебният изпълнител съставя конста­
тивен протокол. 
(2) Констативният протокол се съставя в 
два екземпляра. В него се посочват номерът 
и датата на образуване на изпълнителното 
дело, трите имена и адресите на длъжника, 
на взискателя и на детето/децата, датата на 
раждане на детето/децата и месечният размер 
на присъдената издръжка.
Чл. 5. (1) Към констативния протокол по 
чл. 4 се прилагат копия от документите, удос­
товеряващи доходите и имущественото състо­
яние на длъжника. Тези документи следва да 
са издадени от компетентните органи и лица 
преди не повече от 6 месеца от датата на съ­
ставяне на протокола. 
(2) Когато длъжникът има доходи и иму­
щество, върху които не може да се насочи 
принудително изпълнение, в протокола по чл. 4 
се описват доходите и/или имуществото, като 
се посочват причините, поради които не може 
да се осъществи изпълнение върху тях. 
Чл. 6. (1) Взискателят чрез съдебния из­
пълнител подава писмено искане до община­
та по постоянния си адрес за изплащане на 
издръжката. 
(2) Съдебният изпълнител изпраща искането 
в 10-дневен срок от постъпване му, като към 
него прилага:
1. екземпляр от констативния протокол по 
чл. 4;
2. копие от изпълнителния лист;
3. копия от документите, удостоверяващи до­
ходите и имущественото състояние на длъжника.
Чл. 7. При постъпване на искането за из­
плащане на присъдената издръжка в общината 
се създава досие, в което се съхраняват всички 
документи, съдържащи информация за взиска­
теля и длъжника и за извършените плащания.
Чл. 8. (1) Издръжката се изплаща ежемесеч­
но считано от 1-во число на месеца, следващ 
месеца, през който е съставен констативният 
протокол.